Folketing
2002-02-01

Jeg er jo næsten glad for, at fru Pia Gjellerup ikke er læge, for så ville jeg jo nok føle mig som den forkerte patient, der var kommet ind. Vi har stillet diagnosen i den nuværende regering og sagt, at erhvervslivet har det meget hårdt. Den samme diagnose ville fru Pia Gjellerup nok gerne indrømme var rigtig, men så vrisser man ligegodt næsten efter, når jeg siger: Jamen hvad de gør i udlandet, og hvordan de konkurrerer dér, skal vi ikke tage os af. Vi skal bare lægge alle de omkostninger, vi kan, på vores erhvervsliv. Om de så kan konkurrere med de øvrige eller ikke, det betyder ingenting! Sagen er vel, at i Østen, i Indien eller andre steder, har de højteknologi, en produktion, som er betydelig billigere, end vi har her i landet. Og det skal vi vel også have for øje, når vi for eksempel vil lægge nye CO2-afgifter, cementafgifter, andre afgifter, ATP osv. til. Det skal vi vel have i baghovedet, skal vi ikke?